wickkiey/tamil-wikipedia-chunked huggingface dataset:
# சென்னை கலங்கரை விளக்கம்

## பார்வையிட அனுமதி

நவம்பர் 14, 2013 முதல் சென்னையில் சீரமைக்கப்பட்ட கலங்கரை விளக்கம் பொதுமக்கள் பார்வையிட அனுமதிக்கப்படுகின்றனர்.
# வடகுத்து

**வடகுத்து** (Vadakuthu), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், குறிஞ்சிப்பாடி வட்டம், குறிஞ்சிப்பாடி ஊராட்சி ஒன்றியத்தில் இருக்கும் ஒரு ஊர் ஆகும்.
# வடகுத்து

## அமைவிடம்

இவ்வூர் சென்னை - கும்பகோணம் 45C தேசிய நெடுஞ்சாலையில் வடலூரிலிருந்து சுமார் 7 கி.மீ தொலைவிலும், பண்ருட்டியிலிருந்து சுமார் 17 கி.மீ தொலைவிலும் அமைந்துள்ளது.
# வடகுத்து

## அருகிலுள்ள நகரம்

நெய்வேலி
# வடகுத்து

## தொழில்

வேளாண்மை மற்றும் நெய்வேலி பழுப்பு நிலக்கரி நிறுவனத்தில் பணிபுரிகின்றனர்.
# அகலத்திரை

**அகலத்திரை** (Widescreen) என்பது ஒரு குறித்த உருவ விகிதம் கொண்ட ஒரு திரைப் படிமம் ஆகும். இது, திரைப்படங்கள், தொலைக்காட்சி, கணினித் திரை போன்றவற்றில் பயன்படுகிறது. திரைப்படங்களைப் பொறுத்தவரை, 35மிமீ படச் சுருள்களில் காணும் "அக்கடமி உருவ விகிதம்" எனப்படும் 1.37:1 என்னும் பொதுவான உருவ விகிதத்திலும் கூடிய உருவ விகிதம் கொண்ட படிம விம்பத்தைக் குறிக்கும்.  
தொடக்கத்தில், தொலைக்காட்சி ஒளிபரப்புக்கள் 4:3 (1.33:1) உருவ விகிதம் கொண்டவையாக இருந்தன. 2000 ஆண்டுகளில் 16:9 (1.78:1) உருவ விகிதத்தைக் கொண்ட தொலைக்காட்சித் திரைகள் பரவலான புழக்கத்துக்கு வந்தன. இது பொதுவாக உயர்-வரைவுத் தொலைக்காட்சி, அல்லது சீர்துல்லிய எண்ணிம அசைபட இறுவட்டு இயக்கிகளிலும் அது போன்ற பிற எண்ணிமத் தொலைக்காட்சிக் கருவிகளிலும் பயன்பட்டது.  
கணினித் திரைத் தோற்றங்களைப் பொறுத்தவரை 4:3 க்கு மேற்பட்ட உருவ விகிதத்துக்கு மேற்பட்டவை அகலத்திரைகள் எனப்பட்டன. பொதுவாக முன்னர் கணினி அகலத்திரைத் தோற்றங்கள் 16:10 உருவ விகிதம் கொண்டவையாக இருந்தன. தற்போது 16:9 உருவ விகிதம் புழக்கத்துக்கு வந்துள்ளது.
# அகலத்திரை

## திரைப்படங்களில் அகலத்திரை

### வரலாறு

உலகின் முதல் அகலத்திரைத் திரைப்படம் 1897 ஆம் ஆண்டில் வெளியிடப்பட்டது. "*த கோர்பெட்-ஃபிட்சிமொன்சு ஃபைட்*" *(The Corbett-Fitzsimmons Fight)* என்னும் பெயர் கொண்ட இப்படம் 100 நிமிடங்கள் ஓடியது. இதற்கு 63மிமீ ஈசுட்மன் படச் சுருள் பயன்பட்டது. 1920களில் குறும்படங்களுக்கும், செய்திப்படங்களுக்கும் அகலத்திரை பரவலாகப் பயன்பட்டது. 1927 ஆம் ஆண்டில் அபெல் கான்சு என்பரின் *நெப்போலியன்* திரைப்படத்தின் இறுதிக் காட்சிகள் அகலத்திரையில் அமைந்திருந்தன. ஃபாக்சு திரைப்பட நிறுவனம் 1929 ஆம் ஆண்டில் 70மிமீ படச்சுருளைப் பயன்படுத்தும் "ஃபாக்சு கிரான்டியர்" முறை என அழைக்கப்பட்ட அகலத்திரை முறை ஒன்றை உருவாக்கி அதன் மூலம் சில படங்களை வெளியிட்டது. 1929ல் இசைப்படமான *அப்பி டேய்சு* *(Happy Days)* உம் அகலத்திரையில் வெளியானது.  
இக்காலப் பகுதியில் *ஆர்.கே.ஓ ரேடியோ பிக்சர்சு*, *வார்னர் பிரதர்சு* போன்ற நிறுவனங்களும் புதிய முறைகளை உருவாக்கி அகலத்திரைப் படங்களை எடுத்தன. 1932ல் ஏற்பட்ட பாரிய பொருளாதார வீழ்ச்சியினால் பட நிறுவனங்கள் செலவுகளைக் கட்டுப்படுத்த வேண்டி இருந்ததால் அகலத்திரை முயற்சிகள் கைவிடப்பட்டன. தொலைக்கட்சியின் அறிமுகத்தோடு திரைப்படத்துக்குச் செல்பவர்களின் எண்ணிக்கை வீழ்ச்சியடையத் தொடங்கியபோது, இந்தப் போக்கைத் தடுப்பதற்கான ஒரு வழியாக 1953 ஆம் ஆண்டு முதல் மீண்டும் அகலத்திரை திரைப்படங்களில் பயன்பாட்டுக்கு வரலாயிற்று.
# இ-03 அதிவேக நெடுஞ்சாலை (இலங்கை)

**கொழும்பு - கட்டுநாயக்கா - நீர்கொழும்பு அதிவேக நெடுஞ்சாலை** (*Colombo - Katunayake - Negombo Expressway*, **E03**) என்பது இலங்கையின் இரண்டாவது அதிவேக நெடுஞ்சாலை (E வகை) ஆகும். நீர்கொழும்பு நகரம் ஆகியவற்றையும் இணைக்கிறது. இதன் கட்டுமானப் பணிகள் 2009 அக்டோபரில் ஆரம்பமாயின. 2013 அக்டோபர் 27 இல் அரசுத்தலைவர் மகிந்த ராசபக்சவினால் திறந்து வைக்கப்பட்டது.  
இந்நெடுஞ்சாலையில் கொழும்பில் இருந்து பேலியகொடை வரை இரு திசைகளிலும் மூன்று வழித்தடங்களும், பேலியகொடை முதல் கட்டுநாயக்கா வரை இரு வழித்தடங்களும் 226 முதல் 33.5 மீட்டர் அகலத்தில் அமைக்கப்பட்டுள்ளன.  
இத்திட்டத்தின் முழுச்செலவும் $292 மில்லியன் அமெரிக்க டாலர்கள் ஆகும். இதில் 248.2 மில். டாலர்களை சீனாவின் எக்சிம் வங்கி கடனாக வழங்கியுள்ளது. இலங்கை அரசு 45 மில். டாலர்களைச் செலவழித்துள்ளது.  
இந்நெடுஞ்சாலையில் பயணம் செய்யும் வாகனங்கள் முதல் 8 கி.மீ.களுக்கு அதிகூடியது 80 கி.மீ./மணி வேகத்திலும், மீதமான தூரத்தை 100 கி.மீ./மணி வேகத்திலும் செல்லலாம்.  
கொழும்பில் இருந்து கட்டுநாயக்கா வானூர்தி நிலையத்திற்கு செல்வதற்கு இந்நெடுஞ்சாலை வழியே செல்லுவதற்கு ஆகக்கூடியது 15 நிமிடங்களும், நீர்கொழும்பு செல்வதற்கு 20 நிமிடங்களும் எடுக்கிறது. இலங்கைப் போக்குவரத்து சபை சொகுசு பயணிகள் பேருந்து சேவையை இச்சாலை வழியே நடத்துகிறது.
# இ-03 அதிவேக நெடுஞ்சாலை (இலங்கை)

## வாயில்கள்

1. கட்டுநாயக்கா வாயில்
1. ஜா-எலை வாயில்
1. கெரவலப்பிட்டி வாயில் (திறக்கப்படவில்லை) (இது E02 அதிவேக நெடுஞ்சாலையை இணைக்கிறது)
1. பேலியகொடை வாயில்
1. புதிய களனிப் பால வாயில்
# இ-03 அதிவேக நெடுஞ்சாலை (இலங்கை)

## கட்டணம்

புதிய களனிப் பால வாயிலில் இருந்து பேலியகொடை வரை கட்டணம் இல்லை. பேலியகொடையில் இருந்து கட்டணம் அறவிடப்படுகிறது.
# உருவ விகிதம்

படிமம் ஒன்றின் **உருவ விகிதம்** (aspect ratio) என்பது அப் படிமத்தின் அகலம், உயரம் என்பவற்றுக்கு இடையிலான தொடர்பை விளக்குகிறது. இது பொதுவாக **16:9** என்றவாறு ஒரு முக்காற்புள்ளியால் பிரிக்கப்படும் இரண்டு எண்களினால் குறிக்கப்படுகிறது. உருவ விகிதம் படிமத்தின் அளவில் தங்கி இருப்பதில்லை. x:y என்னும் உருவ விகிதம் கொண்ட படிமம் ஒன்று எந்த அளவினதாகவும் இருக்கலாம். ஆனால், அகலம் குறித்த ஒரு அலகில் x அளவு இருக்கும்போது உயரம் அதே அலகில் y அளவு இருக்கும் என்பதே இதன் பொருள் ஆகும். இதனால், **16** அடி x **9** அடி, **16** அங்குலம் x **9** அங்குலம், **16** சதம மீட்டர் x **9** சதம மீட்டர் ஆகிய அளவுகளைக் கொண்ட எல்லாப் படிமங்களுமே **16:9** என்னும் உருவ விகிதம் கொண்டவை. உருவ விகிதத்தைக் குறிப்பிடும்போது உயரத்தை எப்போதும் "1" ஆக வைத்துக் குறிப்பிடுவதும் உண்டு. எடுத்துக் காட்டாக **1.3:1** என்பது இத்தகையது. இதன்படி **x:y** என்பது **x/y:1** என்றவாறு குறிப்பிடப்படும். **16:9**, **1.7:1** என ஆகும்.  
தற்காலத்தில் திரையரங்குகளில் காண்பிக்கப்படும் திரைப்படங்கள் பொதுவாக **1.85:1**, **2.39:1** ஆகிய உருவ விகிதங்களைக் கொண்டவை. நிகழ்படங்கள், 20 ஆம் நூற்றாண்டின் பொது நிகழ்பட வடிவமான **4:3 (1.3:1)** அல்லது உயர் வரைவுத் தொலைக்காட்சி, ஐரோப்பிய எண்ணிமத் தொலைக்காட்சி ஆகியவற்றுக்கான **16:9 (1.7:1)** என்னும் இரண்டு உருவ விகிதங்களைக் கொண்டவை. வேறு உருவ விகிதங்களும் உள்ளன ஆயினும் மிகவும் அரிதாகவே பயன்படுகின்றன.  
நிலைத்த ஒளிப்படங்களுக்கு **4:3**, **3:2** ஆகிய உருவ விகிதங்களும், அண்மைக் காலத்தில் **16:9** உருவ விகிதமும் பயன்படுகின்றன. **5:3**, **5:4**, **1:1** ஆகிய உருவ விகிதங்களும் ஒளிப்படங்களும் உள்ளன. இவை பொதுவாக நடுத்தர அளவு, பெரிய அளவு ஒளிப்படங்களைப் பிடிப்பதற்கே பயன்படுத்தப்படுகின்றன.
# உருவ விகிதம்

## திரைப்படச் சுருள்

திரைப்படச் சுருளில், இரு பக்கங்களிலும் காணப்படும் துளைப்பட்டைகளுக்கு இடையில் உள்ள பகுதியின் அளவுக்கு ஏற்பவே படிமத்தின் அளவு அமைகின்றது. 1892 ஆம் ஆண்டில் வில்லியம் டிக்சனும், தாமசு எடிசனும் உருவாக்கிய பொதுத் தரத்தின்படி ஒரு படம் நான்கு துளைகள் உயரம் கொண்டது. படச்சுருளின் அகலம் 35 மிமீ (1.36 அங்). துளைபட்டைகளை நீக்கிப் படச்சட்டத்தின் அளவு 24.89 மிமீ x 18.67 மிமீ (0.985 அங் x 0.735 அங்). இது 4:3 அல்லது 1.33:1 என்னும் உருவ விகிதத்தைத் தருகிறது. இந்த உருவ விகிதம் மனிதக் கண்ணின் பார்வைக் கோணங்களான 155°கிடை x 120°நிலை என்பவற்றிலிருந்து கிடைக்கும் 4:3.075 என்னும் உருவ விகிதத்தை ஒத்துள்ளது. படச் சுருளில் ஒளிவழி ஒலிப்பட்டை சேர்க்கப்பட்ட போது படச் சட்டத்தின் அகலம் குறைந்தது. இதனால் படச் சட்டத்தின் அளவைக் குறைத்து 22 மிமீ x 16 மிமீ அளவு கொண்டதும் 1.37:1 உருவ விகிதம் கொண்டதுமான "அக்கடமி படத்துளை" எனப்படும் அளவு ஏற்படுத்தப்பட்டது.
# உருவ விகிதம்

## திரைப்படச் சொற்கள்

திரைப்படத் தொழில் துறை மரபின்படி படத்தின் உயரம் 1 எனக் கொள்ளப்படுகிறது. எனவே பெருப்பிக்கத்தக்க படச் சட்டத்தின் அளவு **2.40:1** அல்லது **2.40** (ஆங்கிலத்தில் "டூ ஃபோர்-ஓ") எனக் குறிப்பிடுவது வழக்கம். அமெரிக்கப் படங்களில் பொதுவான படமெறி விகிதங்கள் **1.85:1**, **2.40:1** என்பன. சில ஐரோப்பிய நாடுகளில் அகலத்திரைக்கான உருவ விகிதம் **1.6:1** ஆக உள்ளது. 1953 ஆம் ஆண்டு வரை "அக்கடமி விகிதம்" என அழைக்கப்பட்ட **1.37:1** என்னும் விகிதமே எல்லாப் படச் சுருள்களிலும் பயன்பட்டன. அக்காலத்தில் அதே போன்ற உருவ விகிதத்துடன் (**1.3:1**) அறிமுகமான தொலைக்காட்சி திரைப்படங்களுக்கு ஒரு அச்சுறுத்தலாகக் கருதப்பட்டது. இந்த அச்சுறுத்தலை எதிர்கொள்வதற்காக பல்வேறு அகலத்திரை வடிவங்கள் உருவாக்கப்பட்டன. "சினிமாசுக்கோப்பு" (**2.6:1** வரை), "டாட்-ஏ.ஓ" (**2.20:1**), "விசுத்தாவிசன்" (முதலில் 1.50:1, இப்போது **1.6:1** இலிருந்து 2.00:1 வரை) என்பவை அவற்றுட் சில. 1.85:1 உருவ விகிதம் 1953 மே மாதம் அறிமுகமானது. இதுவே இப்போது அமெரிக்காவிலும் பிற இடங்களிலும் ஒரு பொதுவான தரமாக இருந்து வருகிறது.
# உருவ விகிதம்

## காட்சி ஒப்பீடுகள்

இரு வேறு உருவ விகிதங்களை ஒப்பிடுவதில் பல நுணுக்கங்கள் உள்ளன. உயரம், அகலம், மூலைவிட்டம், பரப்பளவு என்பவற்றில் ஏதாவது ஒன்றைச் சமமாக எடுத்துக்கொண்டு இவ்வகையான ஒப்பீட்டைச் செய்யலாம். சில வேளைகளில் குறிப்பிட்ட ஒரு காட்சிக்கு இயல்பான ஒரு உருவ விகிதம் இருக்கக்கூடும். எடுத்துக்காட்டாக, "அகல் காட்சி" (panorama) அகலம் கூடியதாக இருக்கும், மனிதரின் முழு அளவுப் படம் உயரம் கூடியதாக இருக்கும். இவை தவிரப் பொன் விகிதம் (~1.618) போன்ற சில உருவ விகிதங்கள் பார்ப்பதற்கு அழகாக இருப்பதனால் பயன்படுத்துவது உண்டு. பொதுவான காட்சிக்குரிய உருவ விகிதங்களில் 16:10 (8:5) விகிதமே பொன் விகிதத்துக்கு மிக நெருங்கியது.  
பல்வேறு உருவ விகிதங்களில் மூலை விட்டம் ஒரே அளவாக இருக்கும்போது 4:3 என்னும் உருவ விகிதம் கொண்ட வடிவம் கூடிய பரப்பளவு உள்ளதாக இருக்கும். எதிர்முனைக் கதிர்க் குளாய் நுட்பத்தைப் பயன்படுத்துபோது ஏறத்தாழச் சதுரமான வ்டிவத் திரைகளை உற்பத்தி செய்வதற்குச் செலவு குறைவாக இருக்கும். படமெறி கருவிகள், ஒளிப்படக் கருவிகள், நிகழ்படக் கருவிகள் போன்றவற்றிலும் அவ்வாறே. நீர்மப் படிகக் கட்சித் திரை, பிளாசுமா காட்சித் திரை போன்றவற்றில் பரப்பளவு கூடும்போது உற்பத்திச் செலவு கூடுதலாக இருக்கும். எனவே, ஒரு குறித்த மூலைவிட்ட அளவுக்கு அகலம் கூடியதும் உயரம் குறைந்ததுமான திரைகளைக் குறைந்த செலவில் உற்பத்தி செய்யலாம்.  
வெவ்வேறு கூறளவுகளைச் சமமாக வைத்திருப்பதன் மூலம், பல்வேறு உருவ விகிதங்களில் அமைந்த ஒரே படத்தின் நறுக்குகளை ஒப்பிட முடியும். இவ்வாறு ஒரு படத்தின் 4:3, 16:9 ஆகிய உருவ விகிதங்களின் ஒப்பீட்டைக் கீழே காணலாம். சதுர வடிவத்துக்குக் கிட்டிய உருவ விகிதம் கொண்ட படங்களில் காட்சியில் உள்ள சதுக்கம் முக்கியத்துவம் பெறுவதையும், அகலம் கூடிய உருவ விகிதம் கொண்ட படங்களில், நீளமான கட்டிடம் முக்கியத்துவம் பெறுவதையும் காணலாம்.  
- மூலைவிட்டத்தைச் சமமாகக் கொண்ட ஒப்பீடு:  
- பரப்பளவைச் சமமாகக் கொண்ட ஒப்பீடு:  
- உயரத்தைச் சமமாகக் கொண்ட ஒப்பீடு:  
- அகலத்தைச் சமமாகக் கொண்ட ஒப்பீடு:
# கங்கைகொண்டான் (கடலூர்)

**கங்கைகொண்டான் ** (ஆங்கிலம்:**Gangaikondan**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், விருத்தாச்சலம் வட்டம், கம்மாபுரம் ஊராட்சி ஒன்றியத்தில் இருக்கும் ஒரு பேரூராட்சி ஆகும்.
# கங்கைகொண்டான் (கடலூர்)

## அமைவிடம்

கடலூர் - விருத்தாச்சலம் தேசிய நெடுஞ்சாலையில் அமைந்த கங்கைகொண்டான் பேரூராட்சிக்கு கிழக்கில் கடலூர் 45 கி.மீ.; மேற்கில் விருத்தாச்சலம் 18 கி.மீ.; வடக்கில் சிதம்பரம் 40 கி.மீ. மற்றும் தெற்கில் நெய்வேலி பழுப்பு நிலக்கரி நிறுவனம் 10 கி.மீ. தொலைவில் உள்ளது.
# கங்கைகொண்டான் (கடலூர்)

## பேரூராட்சியின் அமைப்பு

19.50 ச.கி.மீ. பரப்பும் , 15 பேரூராட்சி மன்ற உறுப்பினர்களையும், 25 தெருக்களையும் கொண்ட இப்பேரூராட்சி புவனகிரி (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
# கங்கைகொண்டான் (கடலூர்)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,620 வீடுகளும், 6,434 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 88% மற்றும் பாலின விகிதம் 1,000 ஆண்களுக்கு, 987 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 609 மற்றும் 39 ஆகவுள்ளனர்.
# அதியமான் குப்பம்

**அதியமான் குப்பம்** (*Athiyamankuppam*) என்பது தென்னிந்தியாவின் தமிழ்நாட்டின் கம்மாபுரம் ஊராட்சி ஒன்றியத்தில் உள்ள ஒரு சிற்றூர் ஆகும். இந்த ஊர் இருப்பு ஊராட்சியால் நிருவகிக்கப்படுகிறது.
# அதியமான் குப்பம்

## அமைவிடம்

இந்த ஊரானது மாவட்டத் தலைநகரான கடலூரில் இருந்து 42 கி.மீ. தொலைவிலும், நெய்வேலியிலிருந்து சுமார் எட்டு கி.மீ தூரத்திலும், கம்மாபுரத்தில் இருந்து 14 கி.மீ. தொலைவிலும், மாநிலத் தலைநகரான சென்னையிலிருந்து 212 கி.மீ தொலைவிலும், விருத்தாச்சலத்திலிருந்து சுமார் 18 கி.மீ தொலைவிலும் அமைந்துள்ளது. இவ்வூரின் நிலம் செம்மண்ணால் ஆனது.
# அதியமான் குப்பம்

## மக்கள்

இங்கு சுமார் 120 குடும்பங்கள் உள்ளன. இங்கு வாழும் மக்கள் ஒரு காலத்தில் தருமபுரி, கிருஷ்ணகிரி போன்ற இடங்களிலிருந்து வந்து குடியேறியவர்கள் என செவிவழிச் செய்திகள் கூறுகின்றன. இந்த ஊரின் தெற்கே காட்டுக்கூடலூர் - விருத்தாசலம் சாலை உள்ளது. இச்சாலை வழியே விருத்தாசலத்திற்கு பேருந்து வசதி உள்ளது.
# அதியமான் குப்பம்

## தொழில்

இங்கு வழும் மக்கள் வேளாண்மையை முக்கிய தொழிலாக கொண்டு வாழ்கின்றனர். முன்பெல்லாம் மானாவாரி பயிர்களான புன்செய் தானியங்களை பயிர் செய்து வந்தனர். பின் பணப்பயிரான முந்திரியில் அதிக லாபம் கிடைத்ததால் புன்செய் பயிரிடுவதை விட்டு முந்திரி சாகுபடி செய்து வருகின்றனர். இங்கு உள்ளவர்களில் சராசரியாக வீட்டுக்கு ஒருவர் என்ற வீதத்தில் ஆசிரியர் பணியில் ஈடுபட்டுள்ளனர்.
# அதியமான் குப்பம்

## கல்வி

இந்த கிராமத்தில் அரசு உதவி பெறும் நடுநிலைப்பள்ளி ஒன்று செயல்படுகிறது. ஆரம்பக்கல்வியை முடித்த மாணவர்கள் இருப்பு கிராமத்திலுள்ள அரசு உயர் நிலைப்பளியில் உயர்நிலைக் கல்வி பெறுகின்றனர்.
# அதியமான் குப்பம்

## குடிநீர்

இந்த ஊரின் மண்ணுக்கு நீரைத் தேக்கி வைக்கும் தன்மை இல்லை. ஊருக்கு தெற்கில் ஊத்துக்குட்டை என மக்களால் அழைக்கப்படும் ஒரு சிறிய குளம் ஒன்று உள்ளது. அதன் நீரை மக்கள் பயன்படுத்தி வந்தனர். வறட்சியான காலங்களில் இக்குட்டை வற்றிவிடுவதுண்டு. அக்காலங்களில் குட்டையின் சில பகுதிகளில் பள்ளம் தோண்டினால் சிறிய அளவில் நீர் ஊரும். அந்நீரை எடுத்து பயன்படுதுவர். அதனால் அக்குளத்தை ஊத்துக்குட்டை என அழைக்கின்றனர். தற்போது ஆழ்துளை கிணறு அமைத்து மேல்நிலைத் தொட்டி மூலம் தண்ணீர் வழங்குகின்றனர்.
# அதியமான் குப்பம்

## கோவில்கள்

ஊருக்கு நடுவில் மாரியம்மன் கோவில் உள்ளது. இந்த ஊரின் அருகில் அரசியம்மன் கோயில் உள்ளது. அரசியம்மன் இவ்வூர் மக்களின் குலதெய்வமாகும். ஊத்துக்குட்டைக்கு கிழக்கு கரையில் வேம்பின் அடியில் சிவலிங்கம் ஒன்று உள்ளது. அதற்கு வழிபாடு ஏதும் செய்வது கிடையாது. ஆனால் சித்திரை மாத வளர்பிறை திருவோண நட்சத்திரத்தில் அரசியம்மனுக்கு இந்த சிவலிங்கம் உள்ள இடத்தில்தான் திருமாங்கல்யம் சூடும் உற்சவம் நடைபெறும். ஊத்துக்குட்டைக்கு வடபுறத்தில் காலஞ்சென்ற பழனி படையாட்சி என்பவரால் முருகன் கோயில் கட்டப்பட்டு வழிபாடு நடைபெற்று வருகிறது.
# நுண்ணிய வானூர்தி

**நுண்ணிய வானூர்தி** (*micro air vehicle* - *MAV* / *micro aerial vehicle*) என்பது அளவில் கட்டுப்படுத்தப்பட்ட, சுயமாக இயங்கவல்ல ஆளில்லாத வானூர்தி ஆகும். தற்கால வானூர்தி 15 செ.மீட்டர் அளவு சிறியதாக இருக்கக் கூடியது. நுண்ணிய வானூர்தி வாணிப, ஆய்வு, அரசாங்க மற்றும் இராணுவ தேவைகளுக்காக வடிவமைக்கப்படுகின்றன. பூச்சி அளவு வானூர்திகள் எதிர்காலத்தில் எதிர்பார்க்கப்படுகின்றன. சிறிய வானூர்த்தி தரையினால் சென்று அடைய முடியாத, ஆபத்தான இடங்களை அவதானிக்க உதவுகின்றது. நுண்ணிய வானூர்தி பொமுதுபோக்கு நோக்கில், வான் தானியங்கியியல் போட்டி, வான் ஒளிப்படம் ஆகியவற்றுக்காக ஆரம்பத்தில் உருவாக்கப்பட்டன.
# மயிலம் பொறியியல் கல்லூரி

மயிலம்** பொறியியல் கல்லூரி** (Mailam Engineering College) தமிழகத்தில் உள்ள விழுப்புரம் மாவட்டத்தில் 1998 ஆம் ஆண்டு நிறுவப்பட்ட ஒரு சுயநிதிக் கல்லூரியாகும். சென்னை அண்ணா பல்கலைக்கழகத்துடன் இணைந்துள்ள இக்கல்லூரி, ஐஎஸ்ஓ 9001-2000 தரச் சான்றிதழ் பெற்றது. அகில இந்திய தொழினுட்பக் கல்விக் குழு ஒப்புதல் பெற்ற இக்கல்லூரியில் முதுகலை வணிக மேலாண்மை (எம்.பி.ஏ.), மற்றும் முதுகலை கணினிச் செயல்பாடு (எம்.சி.ஏ.) உட்பட ஆறு இளங்கலை படிப்புகள் மற்றும் ஆறு முதுகலை படிப்புகள் பயிற்றுவிக்கப்படுகின்றன.
# எஸ் (நிரல் மொழி)

எஸ் முதன்மையாக ஜான் சேம்பர்ஸ் மற்றும் ரிக் பெக்கர்(முந்தைய பதிப்புகளில்) பெல் ஆய்வகத்தில் ஆலன் வில்க்ஸ் மூலம் உருவாக்கப்பட்ட ஒரு புள்ளிவிவர நிரலாக்க மொழி ஆகும். ஜான் சேம்பரை பொறுத்தவரையில் இந்த மொழின் நோக்கம் என்னவெனில் நமது ஒரு யோசனையை நம்பகத்தன்மைவாய்ந்த மென்பொருளாக மிக சீக்கிரமாக தயாரிக்க வேண்டும் என்பது தான். இந்த எஸ் மொழியிலிருந்துதான் ஆர் மொழி வந்தது.
# டக் கட்டிங்

**டக் கட்டிங்** என்பவர் திறந்த மூல மென்பொருளை மிகவும் ஆதரிப்பவர். இவர் பதினைந்து வருடங்களுக்கு மேலாக தகவல் தொழில்நுட்ப துறையில் அனுபவம் கொண்டவர்.அப்பாச்சி ஹடூப் மற்றும் அப்பாச்சி லூசின் உருவாக்கியவர் இவரே.
# டக் கட்டிங்

## வரலாறு

1988 ஆம் ஆண்டில் தொடங்கி, அவர் தகவல் அணுகலில் புதிய அணுகுமுறைகள் கண்டறிவதில் முனைப்பாக சேராக்ஸ்ன் பாலோ ஆல்டோ ஆராய்ச்சி மையத்தில் (பார்க்) ஐந்து ஆண்டுகள் கழித்தார். இந்த வேலையில் அவர் ஏழு வெளியீடுகள் மற்றும் ஆறு காப்புரிமைகள் பெற்றார். 1993 ஆம் ஆண்டு அவர் ஆப்பிள் நிறுவனத்தின் மேம்பட்ட தொழில்நுட்ப குழு (ATG)விற்கு சென்றார். 1996 ஏப்ரலில், டக் ஆப்பிள் நிறுவனத்தை விட்டு அவர் நிறுவனத்தில் முக்கிய தேடல் தொழில்நுட்பத்தின் வளர்ச்சியில் முக்கிய பங்காற்றினார்.
# ஐதரசன் தொழில்நுட்பங்களின் காலக்கோடு

**ஐதரசன் தொழில்நுட்பங்களின் காலக்கோடு** (*Timeline of hydrogen technologies*) எனும் இக்கட்டுரையில் ஐதரசனை அடிப்படையாகக் கொண்ட தொழில்நுட்பங்கள் கண்டறியப்பட்ட ஆண்டுகள் ஏறுவரிசையில் தரப்பட்டுச் சிறு குறிப்புகள் மூலம் விளக்கப்பட்டுள்ளன.
# ஐதரசன் தொழில்நுட்பங்களின் காலக்கோடு

## காலக்கோடு

### 1600கள்

- 1625 - ஹைட்ரஜன் என்பதன் முதல் வரையறுப்பு ஜொஹான் பாப்டிஸ்டா வான் ஹெல்மோன்ட்டினால் தற்பட்டது. "வளிமம்" (வாயு; gas) என்ற சொல்லை முதன்முதலில் பயன்படுத்தினார்.
- 1650 - தியோடர் டி மேயெர்ன், நீர்த்த கந்தக அமிலத்தை இரும்பின் மீது வினைபுரியச் செய்து வளிமம் அல்லது "எரியாக் காற்று" (inflammable air) என்பதைப் பெற்றார்.
- 1662 - பாயிலின் விதி (அழுத்தத்தையும் கனஅளவையும் தொடர்புறுத்தும் வளிம விதி)
- 1670 - இராபர்ட் பாயில் உலோகங்களை (மாழை) புளிமங்களுடன் (acids) வினைபுரியச் செய்து ஐட்ரசனைப் பெற்றார்.
- 1672 - "சுடருக்கும் காற்றுக்கும் இடையிலான உறவை விளக்கும் புதிய ஆய்வுகள்" (*New Experiments touching the Relation between Flame and Air*) இராபர்ட் பாய்லேவினால் எழுதப்பட்டது.
- 1679 - டெனிஸ் பாபின் - பாதுகாப்புத் திறப்பிதழ் (safety valve)
# ஐதரசன் தொழில்நுட்பங்களின் காலக்கோடு

## காலக்கோடு

### 1700கள்

- 1700 - நிகோலஸ் லேமெரி என்பவர் கந்தகக் காடி/இரும்பு வினையில் உற்பத்தியான வளிமம் (ஹைட்ரஜன்) காற்றில் வெடிக்கிறது என்பதைக் கண்டறிந்தார்.
- 1755 - பல்வேறு வளிமங்கள் இருப்பதை ஜோசப் பிளாக் உறுதி செய்தார் / உள்ளுறை வெப்பம் (மறை வெப்பம்)
- 1766 - "செயற்கைக் காற்றுகள்" (On Factitious Airs) - எரியணுக்கள் நீக்கப்பட்ட காற்று" என்பதை துத்தநாகத்தை ஐட்ரோகுளோரிக் அமிலத்துடன் வினைபுரியச் செய்து காற்றை விட 7 முதல் 11 மடங்கு இலேசான ஒரு வளிமத்தைப் பிரித்தெடுத்தார்..
- 1774 - ஜோசப் பிரீஸ்ட்லி ஆக்சிசனைப் பிரித்தெடுத்து வகைப்படுத்தினார்.
- 1780 - ஃபெலிஸ் ஃபோன்டானா நீர் வளிம மாற்று வினையைக் கண்டறிந்தார்.
- 1783 - ஆன்டோய்ன் லவோய்சியர் ஹைட்ரஜனுக்குப் பெயரளித்தார். (*கிரீக்கு*: hydro = நீர், genes = -இலிருந்து பிறந்த)
- 1783 - ஜாக்குவெஸ் சார்லெஸ் தனது முதல் ஹைட்ரஜன் வளிக்கூடான (balloon) "லா சார்லியெர்" (La Charlière) என்பதில் பறந்தார்.
- 1783 - அந்துவான் இலவாசியே என்பவரும் பியர் சிமோன் இலப்லாசு என்பவரும் ஹைட்ரஜனின் எரிதன்மையை பனிக்கட்டி கலோரிமானி கொண்டு அளந்தனர்.
- 1784 - ஜீன் பியெர்ரி ப்ளஞ்சார்ட் என்பவர் ஹைட்ரஜன் வளிக்கூடு மூலம் ஒரு மென்வானூர்தி உருவாக்கினார், ஆனால் அது பறக்கவில்லை.
- 1784 - இல்வாசியே மாய்ஸ்னியர் இரும்பு-நீராவி செயல்முறை கண்டறியப்பட்டது. இதில் நீராவியை 600&nbsp;°C என்ற செஞ்சூட்டு நிலையிலுள்ள இரும்பின் மீது பாய்ச்சி ஹைட்ரஜன் பெறப்பட்டது..
- 1785 - ஜீன்-ஃப்ராங்கோயிஸ் பிலாட்ரெ டி ரோசியெர் கலப்பின ரோசியெர் வளிக்கூட்டை (balloon) உருவாக்கினார்.
- 1787 - சார்லசின் விதி (கன அளவையும் வெப்பநிலையையும் தொடர்புறுத்தும் வளிம விதி)
- 1789 - ஜான் ருடால்ஃப் டெய்மானும் ஆட்ரியான் பேட்ஸ் வான் ட்ரூஸ்ட்விச்சுக்கும் ஒரு நிலைமின் இயந்திரத்தையும் லேய்ட்ன் கொள்கலனையும் கொண்டு தண்ணீரை மின்னாற்பகுப்பு செய்தனர்.
# ஏ. ஜே. ஜான் ஆனாப்பரம்பில்

**ஆனாப்பரம்பில் ஜோசஃப் ஜான்** (*Anaparambil Joseph John*, சூலை 18, 1893 – அக்டோபர் 1, 1957) திருவிதாங்கூரைச் சேர்ந்த ஓர் விடுதலை இயக்கப் போராளியும் அரசு அதிகாரியும் ஆவார். திருவிதாங்கூர்-கொச்சி இராச்சியத்தின் முதலமைச்சராகவும் சென்னை மாகாணத்தின் ஆளுநராகவும் பதவி வகித்தவர்.  
திருவிதாங்கூர் இராச்சியத்தில் வைக்கம் அண்மையில் தலயோலப்பரம்பில் பிறந்த ஜான் ஓர் சட்ட அறிஞர்.  
வைக்கத்திலிருந்து திருவிதாங்கூர் சட்ட மன்றத்திற்கு தேர்ந்தெடுக்கப்பட்டார். விடுதலை இயக்கத்தில் ஈடுபட்டு பலமுறை சிறை சென்றுள்ளார்.  
1947இல், திருவிதாங்கூர் மகாராசா சட்டவமைப்பு மன்றத்தை அறிவித்தார். இந்த மன்றம் 1948இல் கூடிய முதல் கூட்டத்திற்கு ஜான் தலைமை ஏற்றார். 1949இல் நிதி,வருமானத்துறை அமைச்சராகப் பொறுப்பேற்றார்.  
1951ஆம் ஆண்டு நடந்த முதல் பொதுத் தேர்தலில் இந்திய தேசிய காங்கிரசு வேட்பாளராக பூஞ்சார் தொகுதியிலிருந்து தேர்ந்தெடுக்கப்பட்டார். திருவிதாங்கூர்-கொச்சி மாநிலத்தின் முதலமைச்சராக மார்ச்சு 1952 முதல் மார்ச்சு 1954 வரை ஆட்சியில் இருந்தார். இந்த மாநிலத்தின் கடைசி அமைச்சரவையில் உள்துறை அமைச்சராகப் பணியாற்றினார். பின்னர் மாநில சீரமைப்புகளுக்குப் பின்னர் தமிழ்நாடு ஆளுநராகப் பொறுப்பேற்றார்.
# விஷ்ணுராம் மேதி

** விஷ்ணுராம் மேதி** (*Bishnuram Medhi*, , *பிஷ்ணுராம் மேதி*) (ஏப்ரல் 24, 1888–சனவரி 21, 1981) அசாமின் முதலமைச்சராக 1950 முதல் 1957 வரை பணியாற்றிய இந்திய அரசியல்வாதியும் விடுதலை இயக்க வீரரும் ஆவார். இவர் தமிழக ஆளுநராக சனவரி 1958 முதல் மே 1964 வரை பணியாற்றி உள்ளார்.
# விஷ்ணுராம் மேதி

## இளமை வாழ்க்கை

விஷ்ணுராம் மேதி குவஹாத்தி அருகிலுள்ள அயோ என்ற சிற்றூரில் சோனாராம், அலேகி என்ற பெற்றோருக்கு வறுமை மிகுந்த விவசாயக் குடும்பத்தில் ஏப்ரல் 24, 1888இல் பிறந்தார். குவகாத்தியில் உள்ள காட்டன் காலேசியேட்டு பள்ளியில் தமது மெட்றிகுலேசன் படிப்பை 1905இல் முடித்தார். பள்ளிப் படிப்பிற்குப் பின்னர் கொல்கத்தாவிலுள்ள மாகாணக் கல்லூரியில் பட்டப்படிப்பையும் பட்ட மேற்படிப்பை கரிம வேதியியலில் தாக்கா பல்கலைக்கழகத்திலிருந்தும் முடித்தார். பின்னர் சட்டப் படிப்பை மேற்கொண்டு 1914இல் வழக்குரைநர் அவையி்ல் உறுப்பினரானார்.
# விஷ்ணுராம் மேதி

## இந்திய விடுதலை இயக்கம்

விஷ்ணுராம் இந்திய தேசிய காங்கிரசில் 1920களில் இணைந்தார். ஒத்துழையாமை இயக்கத்தில் பங்கேற்றார். 1926இல் பாண்டுவில் நடந்த இந்திய தேசிய காங்கிரசின் மாநாட்டு வரவேற்புக் குழுவில் இணைச் செயலாளராக பணியாற்றினார். 1930இல் அசாமிய மாநில காங்கிரசு தலைவராக தேர்ந்தெடுக்கப்பட்டார்.
# விஷ்ணுராம் மேதி

## விடுதலைக்குப் பிந்தைய அரசியல்

1935இல் மாநில சுயாட்சி வழங்கப்பட்டபோது கோபிநாத் போர்டோலாய் அமைச்சரவையில் விஷ்ணுராம் அமைச்சராகப் பணியாற்றினார். 1950இல் அசாமின் முதலமைச்சராகத் தேர்ந்தெடுக்கப்பட்டார். 1957 வரை இப்பதவியில் நீடித்தார். 1958 முதல் 1964 வரை சென்னை மாநில ஆளுநராகப் பணியாற்றினார்.
# விஷ்ணுராம் மேதி

## விடுதலைக்குப் பிந்தைய அரசியல்

### நினைவு அஞ்சற்றலை

விஷ்ணுராம் மேதி நினைவாக இந்திய அஞ்சல் துறை 24.4. 1989 ல் அஞ்சற்றலை வெளியீடு செய்தது.
# விஷ்ணுராம் மேதி

## மேற்சான்றுகள்

-
# எருசலேம் போர் (1917)

**எருசலேம் போர்** (பிரித்தானிய உத்தியோகபூர்வமாக வைத்த பெயர் "எருசலேம் நடவடிக்கைகள்") 17 நவம்பர் ஆரம்பித்து 30 திசம்பர் 1917 வரை முதல் உலகப் போரின் சீனாய் பாலத்தீன நடவடிக்கையின்போது இடம்பெற்றது. எருசலேம் பாதுகாப்பாகும் முன் இரு போர்கள் பிரித்தானியாவால் அடையாளம் காணப்பட்டன. நெபி சாம்வில் போர் 17 – 20 நவம்பர் வரையும், எருசலேம் பாதுகாப்புக்கான போர் 26 – 30 திசம்பர் 1917 வரையும் இடம்பெற்றன. இவ் எருசலேம் நடவடிக்கைகளில் அடையாளம் காணப்பட்டவைகளாக, இரண்டாம் வெற்றிகரமான முயற்சி 21 மற்றும் 22 திசம்பர் 1917 இல் யாஃபா போரில் நகிர் எல் அயுயா வரையான முன்னேற்றம் மற்றும் 16 நவம்பரில் முகார் போரில் யாஃபா கைப்பற்றப்பட்டமை ஆகியனவாகும்.
# எருசலேம் முற்றுகை

**எருசலேம் முற்றுகை** சில வரலாற்று நிகழ்வுகளைக் குறிக்கப் பயன்படுத்தப்படுகின்றது:  
- எபூசிய முற்றுகை (ஏ. கிமு 1000)
- எருசலேம் கொள்ளையிடப்படல் (925 கி.மு)
- அசிரிய எருசலேம் முற்றுகை (கிமு 701)
- எருசலேம் முற்றுகை (கிமு 597)
- எருசலேம் முற்றுகை (கிமு 587)
- எருசலேம் முற்றுகை (கிமு 63)
- எருசலேம் முற்றுகை (கிமு 37)
- எருசலேம் முற்றுகை (70) முதலாம் யூத-உரோமைப் போர் முடிவில் டைட்டஸ் பேரரசனால் நடத்தப்பட்டது. ஏரோதின் ஆலயம் அழிவுடன் இது முடிவுற்றது.
- எருசலேம் முற்றுகை (614)
- எருசலேம் முற்றுகை (637)
- எருசலேம் முற்றுகை (1099)
- எருசலேம் முற்றுகை (1187)
- எருசலேம் முற்றுகை (1244)
- எருசலேம் முற்றுகை (1834)
- எருசலேம் போர் (1917) முதலாம் உலகப் போரில் பாலத்தீன, சீனாய் நடவடிக்கையின்போது நகரைக் கைப்பற்ற பிரித்தானிய, பொதுநலவாய படைகள் ஈடுபட்டமை
- எருசலேம் போர் (1948) 1948 அரபு-இசுரேலிய போரின்போது இடம்பெற்றது. நகரம் யோர்தானுக்கும் இசுரேலுக்குமிடையில் இடையில் பிரிக்கப்பட்டது. இசுரேல் தன் தலைநகராக எருசலேமை உருவாக்கியது.
# யசலாலக்க தீசன்

**யசலாலக்க தீசன்** (*Yassalalaka Tissa*) என்பவன் கி.பி முதலாம் நூற்றாண்டில் அனுராதபுர இராச்சியத்தை ஆண்ட மன்னன் ஆவான். இவனது ஆட்சிக் காலம் கி.பி.52 முதல் கி.பி.60 வரை நீடித்திருந்தது. இவனது தந்தை இளநாகன் ஆவான். இவன் தனது உடன்பிறப்பான சந்தமுகன் என்பவனிடம் இருந்து ஆட்சியைப் பெற்றான். இவனுக்குப் பின்னர் சுபகராஜன் என்பவன் ஆட்சி அமைத்தான்.
# சுபகராஜன்

**சுபகராஜன்** அல்லது **சுபா** கி.பி. முதலாம் நூற்றாண்டில், 60 - 66 வரை அனுராதபுரத்தை ஆட்சி செய்து வந்தான். இவன் யஸ்ஸலாலக திஸ்ஸ மன்னனின் பின்னர் ஆட்சிபீடம் ஏறியவன். இவனுடன் விஜய வம்சம் நிறைவுற்றது. இவனையடுத்து முதலாம் இலம்பகர்ண வம்ச மன்னனான வசபன் ஆட்சிபீடம் ஏறினான்.
# வங்கனாசிக தீசன்

**வங்கனாசிக தீசன்** அல்லது **வங்க நாசிக தீசன்** என அறியப்பட்டவன் கி.பி. இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் மூன்று ஆண்டுகள் ஆட்சி செய்ததாக மகாவம்சம் கூறுகிறது. ஆனாலும், இவனது ஆட்சிக்காலம் கிபி 106-109 என்றும், கிபி 110-113 என்றும், பலவாறாகக் கூறப்படுகிறது. இவனது தந்தையான வசபன் என்பவனின் இறப்புக்குப் பின்னர் இவன் அநுராதபுரத்தின் ஆட்சியில் அமர்ந்தான்.  
வங்கனாசிக தீசன் தனது மூன்றாண்டு கால ஆட்சிக்குப் பின்னர் இறந்தபோது கஜபாகுக்க காமினி அல்லது முதலாம் கஜபாகு எனப் பொதுவாக அறியப்பட்ட அவனது மகன் அனுராதபுரத்தின் அரியணையில் அமர்ந்தான்.
# மகல்லக்க நாகன்

**மகல்லக்க நாகன்** கி.பி. முதலாம் நூற்றாண்டில், அனுராதபுரத்தை ஆட்சி செய்து வந்தான். இவன் முதலாம் இலம்பகர்ண வம்சத்தைச் சேர்ந்தவன். இவன் கி.பி. 135 ஆம் ஆண்டில் இருந்து 141 ஆம் அண்டு வரை ஆட்சிபீடத்தில் இருந்தான். இவனுக்கு முன் இவனது தந்தையான முதலாம் கஜபாகு ஆட்சியில் இருந்தான். இவனின் பின் இவனது மகன் பதிக திச்சன் ஆட்சிபீடம் ஏறினான்.
# பதிக திச்சன்

**பதிக திச்சன்** கி.பி. இரண்டாம் நூற்றாண்டில், அனுராதபுரத்தை கி.பி. 141 தொடக்கம் 165 வரை ஆட்சி செய்து வந்தான். இவனின் முன்பு இவனி தந்தையான மகல்லக்க நாகன் ஆட்சியில் இருந்தான். இவனின் பின் இவனது உடன் பிறப்பான கனித்த திச்சன் ஆட்சிபீடம் ஏறினான்.
# கனிட்ட தீசன்

**கனிட்ட தீசன்** கிபி இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் 18 ஆண்டுகள் ஆட்சி செய்ததாக மகாவம்சம் கூறுகிறது. ஆனால், இது உண்மையில் 28 ஆண்டுகள் என்பது சில ஆய்வாளர்களது கருத்து. இவனது ஆட்சிக்காலம் கிபி 161-179 என்றும், கிபி 165 - 193 என்றும், கிபி 155-183 என்றும், பலவாறாகக் கூறப்படுகிறது. இவனது தமையனான பத்திக தீசன் என்பவனைத் தொடர்ந்து இவன் அநுராதபுரத்தின் ஆட்சியில் அமர்ந்தான்.  
பூதாராமவைச் சேர்ந்த மகாநாக தேரர் என்னும் பௌத்த துறவிக்காக கனிட்ட தீசன், அபயகிரி விகாரையில் ஒரு சிறந்த கட்டிடம் ஒன்றை அமைத்தான். அத்துடன், அபகிரியில் ஒரு சுற்றுச் சுவர் ஒன்றையும், ஒரு பிரிவேனாவையும் இவ்வரசன் அமைத்துக் கொடுத்தான். இது தவிர, மணிசோம விகாரையில் ஒரு பிரிவேனாவையும் அதே இடத்தில் புத்தரின் நினைவுப் பொருட்கள் மீது ஒரு கட்டிடத்தையும் இவன் அமைத்ததாக மகாவம்சம் கூறுகிறது. இது போலவே அம்பத்தலை, என்னும் இடத்திலும் நாகதீபத்திலும் இது போன்ற பௌத்த கட்டிடங்களை இவன் அமைத்ததாகத் தெரிகிறது. அநுராதபுரத்தில் உள்ள மகாவிகாரைப் பகுதியிலும் குக்குடகிரி எனப்பட்ட பிரிவேனா ஒன்றை இவன் கட்டியதுடன், மகாவிகாரையின் நான்கு பக்கங்களிலும் அழகிய தோற்றம் கொண்ட 12 பெரிய கட்டிடங்களை இவன் அமைத்தான்.  
இவனது ஆட்சிக்காலத்தின் பின் சூளநாகன் அல்லது குச்சநாகன் என அறியப்பட்ட இவனது மகன் அரசனானான்.
# குச்சநாகன்

**குச்சநாகன்** அல்லது **சூளநாகன்** என்பவன் கிபி இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் 2 ஆண்டுகள் ஆட்சி செய்ததாக மகாவம்சம் கூறுகிறது. ஆனாலும், இவனது ஆட்சிக்காலம் கிபி 179-181 என்றும், கிபி 193-195 என்றும், கிபி 183-185 என்றும், பலவாறாகக் கூறப்படுகிறது. இவனது தந்தையான கனிட்ட தீசன் என்பவனைத் தொடர்ந்து இவன் அநுராதபுரத்தின் ஆட்சியில் அமர்ந்தான்.  
இவனது ஆட்சி குறுகிய காலமே இருந்ததால் இக்கால நிகழ்வுகள் குறித்து மகாவம்சம் விரிவாக எதுவும் கூறவில்லை. இவனது இரண்டு ஆண்டுகால ஆட்சியின் முடிவில் குட்டநாகன் அல்லது குஞ்சநாகன் என அறியப்பட்ட இவனது தம்பி இவனைக் கொன்றுவிட்டு அரசனானான்.
# குடநாகன்

**குடநாகன்**, **குட்டநாகன்** அல்லது **குஞ்சநாகன்** எனப் பலவாறாக அறியப்பட்டவன் கி.பி. இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் ஒரு ஆண்டு மட்டுமே ஆட்சி செய்ததாக மகாவம்சம் கூறுகிறது. ஆனாலும், இவனது ஆட்சிக்காலம் கிபி 181-182 என்றும், கிபி 193-195 என்றும், கிபி 186-187 என்றும், பலவாறாகக் கூறப்படுகிறது. இவனது தமையனான குச்சநாகன் என்பவனைக் கொன்றுவிட்டு இவன் அநுராதபுரத்தின் ஆட்சியில் அமர்ந்தான்.  
நாட்டின் படைத் தலைவனாக இருந்த குடநாகனின் மனைவியின் சகோதரன் சிரிநாகன் என்பவன், அரசனுக்கு எதிராகத் திரும்பித் தனக்கு ஆதரவான வலுவான படையுடன் வந்து அநுராதபுரத்தைக் கைப்பற்றிக் குடாநாகனை அகற்றிவிட்டுத் தானே அரசனானான்.
# சமவெப்பச் செயல்முறை

வெப்பவியக்கவியலில் **சமவெப்பச் செயல்முறை** (*isothermal process*) என்பது தொகுதியின் வெப்பநிலை மாறாது, தொகுதியில் நிகழும் வெப்பவியக்கவியல் மாற்றமாகும் (Δ*T* = 0). இது பொதுவாக தொகுதியானது வெளியிலுள்ள வெப்பத் தேக்கத்துடன் தொடுகையிலிருக்கும் போது நிகழ்கிறது. இந்த மாற்றம் தொகுதியின் வெப்பநிலையை தேக்கத்தின் வெப்பநிலைக்குச் சமனாக வெப்பப் பரிமாற்றத்தின் மூலம் மாற்றுவதற்காக போதுமானளவு மெதுவாக நிகழ்கிறது. இதற்கு நேர்மாறாக வெப்பஞ்சேரா செயல்முறையில் தொகுதியிலிருந்து சுற்றுப்புறத்துடன் எவ்விதமான வெப்பப் பரிமாற்றமும் நிகழாது (*Q*&nbsp;=&nbsp;0), அதாவது சமவெப்பச் செயல்முறையில் Δ*T* = 0, Q ≠ 0 அதேவேளை வெப்பஞ்சேரா செயல்முறையில் Δ*T* ≠ 0, Q = 0.  
வளிமம் மிகவும் மெதுவாக விரிவடையும் போது (சுருங்கும் போதும்) வெப்பநிலை குறைந்து கொண்டிருந்தாலும், சுற்றுச் சூழலிலிருந்து வெப்பத்தினைப் பெறுவதால் வெப்பநிலை மாறாது. இப்படிப்பட்ட விரிவு வெப்பநிலைமாறா விரிவு (isothermal expansion) எனப்படும்.
# ஐப்போத்தலாமசு-கபச் சுரப்பி-அண்ணீரக அச்சு

-கபச் சுரப்பி-அண்ணீரக அச்சின் தொகுப்பு (CRH= கார்டிகோடிராபின் வெளியிடு இயக்குநீர், ACTH = அட்ரினோ கார்டிகோடிராபிக் இயக்குநீர்).]]  
**ஐப்போத்தலாமசு-கபச் சுரப்பி-அண்ணீரக அச்சு** (hypothalamic-pituitary-adrenal axis; HPA; HTPA; LHPA) என்பது ஐப்போத்தலாமசு, கபச் சுரப்பி, அண்ணீரகச் சுரப்பிகளுக்கிடையில் நடைபெறும் சிக்கலான நேரடி பாதிப்புகளையும், பின்னூட்டத் தொடர்புச் செயற்பாடுகளையும் குறிப்பிடுகின்ற தொகுப்பு அமைப்பாகும். எப்போதாகிலும், இந்த அச்சு **ஐப்போத்தலாமசு-கபச் சுரப்பி-அண்ணீரக-பாலக அச்சு** என்றும் அழைக்கப்படுகின்றது. ஐப்போத்தலாமசு, கபச் சுரப்பி, அண்ணீரகச் சுரப்பிகளுக்கிடையேயானத் தொடர்புகளைக் குறிக்கும் நரம்பிய-அகஞ்சுரக்குந்தொகுதியின் பெரியப் பகுதியாக உள்ள ஐப்போத்தலாமசு-கபச் சுரப்பி-அண்ணீரக அச்சானது உளைச்சலுக்கான (மன இறுக்கம்) நம் செயற்பாடுகளைக் கட்டுபடுத்துகின்றது. மேலும் சமிபாடு, நோயெதிர்ப்பு, மன நிலை மற்றும் உணர்ச்சி மாற்றங்கள், பாலின ஈர்ப்பு, ஆற்றல் சேமிப்பு மற்றும் செலவிடுதல் ஆகிய பலவகையான உடற்செயற்பாடுகளை குளுக்கோகார்டிகாய்டுகளின் உள்பரவிய வெளிப்பாட்டை ஒழுங்குப்படுத்துவதன் மூலமாகச் சீரமைக்கிறது.
# பீனிக்ஸ் மார்க்கெட் சிட்டி

**பீனிக்ஸ் மார்க்கெட் சிட்டி** (*Phoenix Marketcity Chennai*) சென்னையில் உள்ள ஒரு பேரங்காடி ஆகும். இது வேளச்சேரியில் அமைந்துள்ளது. இது ஜனவரி 2013ல் தொடங்கப்பட்டது. இது வேளச்சேரி-கிண்டி ரோட்டில் அமைந்துள்ளது. இதில் ஐந்து தளங்கள் உள்ளன. இது மும்பையில் பிரபலமான போனிக்ஸ் மில்ஸ் நிறுவனத்தால் உருவாக்கப்பட்ட ஒரு மார்க்கெட் சிட்டி ஆகும். இதன் 17 ஏக்கர் பரப்பளவுள்ள இடம், ரூ 130 கோடிக்கு ரப்டகொஸ் பிரட் என்ற மருந்து தயாரிக்கும் நிறுவனத்திடமிருந்து 2006ல் வாங்கப்பட்டது.
# பீனிக்ஸ் மார்க்கெட் சிட்டி

## வசதிகள்

- பொழுதுபோக்கு (திரையரங்கம், குழந்தைகளுக்கான ஸ்நொவ் விளையாட்டுகள்)
- உணவகங்கள்
- பல்பொருள் அங்காடிகள்
- பேஷன் மற்றும் நகைக் கடைகள்
- மின்னணுசாதனக் கடைகள்
# முழு நீளத் திரைப்படம்

**முழு நீளத் திரைப்படம்** (feature film) என்பது, ஒரு திரைப்பட நிகழ்வில் பெரும்பான்மை நேரத்தை அல்லது முழு நேரத்தையும் எடுக்கக்கூடிய அளவு நீளமான திரைப்படம் ஆகும். இந்த நேர அளவு எவ்வளவாக இருக்கவேண்டும் என்பது இடத்துக்கு இடமும், காலத்துக்குக் காலமும் வேறுபட்டு வந்துள்ளது. அசையும் படக் கலை அறிவியல் அக்கடமி, அமெரிக்கத் திரைப்படக் கழகம், பிரித்தானியத் திரைப்படக் கழகம் போன்றவை முழு நீளத் திரைப்படம் 40 நிமிடங்கள் அல்லது அதற்கு மேல் ஓடக்கூடியவையாக இருக்க வேண்டும் என்கின்றனர். ஆனால் திரைப்பட நடிகர் குழாம் அப்படம், 80 நிமிடங்களுக்கு மேல் ஓடக்கூடிய நீளம் கொண்டவையாக இருக்க வேண்டும் என்கிறது.  
பெரும்பான்மையான முழு நீளத் திரைப்படங்கள் 70 தொடக்கம் 210 நிமிடங்கள் வரை ஓடக்கூடிய நீளம் கொண்டவை. "*த இசுட்டோரி ஒஃப் த கெல்லி காங்*" *(The Story of the Kelly Gang)* என்னும் திரைப்படமே நீள அடிப்படையில் உலகின் முதல் முழு நீளத் திரைப்படம். இது 1906 ஆம் ஆண்டு ஆசுத்திரேலியாவில் வெளியானது. பிற இலக்கிய அல்லது கலை வடிவங்களைத் திரைப்படம் ஆக்கியவற்றுள் முதல் வெளியான முழு நீளத் திரைப்படம் "*லெ மிசெரபிள்சு*" என்னும் பிரெஞ்சு மொழிப் படமாகும். இது 1909 ஆம் ஆண்டில் வெளியானது.  
சிறுவருக்கான முழு நீளத் திரைப்படங்கள் பொதுவாக 70 தொடக்கம் 105 நிமிட நீளம் கொண்டவை. தொடக்க காலங்களில் வெளிவந்த முழு நீளத் திரைப்படங்களுள் *ஒலிவர் டுவிஸ்ட்* (1912), *ரிச்சார்ட் III* (1912), *ஃபிரம் த மாங்கர் டு த குரொஸ்* (1912) ஆகிய படங்களும் அடங்கும்.
# படிக்குறிச் சார்பு

கணிதத்தில் **படிக்குறிச் சார்பு** அல்லது **அடுக்குக்குறிச் சார்பு** (*exponential function*) என்பது, *f*(*x*) = *e*<sup>*x*</sup> சார்பு ஆகும். இதிலுள்ள கணித மாறிலி *e* தோராயமாக 2.718281828 மதிப்புடையது. *e*<sup>*x*</sup> இன் வகைக்கெழுவும் *e*<sup>*x*</sup>.  
**படிக்குறிச் சார்பு|-**  
| **நேர்மாறு** | <math>\ln x \,</math> |  |
| --- | --- | --- |
| **வகைக்கெழு** | <math>e^x \,</math> |  |
| **வரையறாத் தொகையீடு** | <math>e^x + C \,</math> | } |  
*y* = *e*<sup>*x*</sup> சார்பின் வரைபடம் மேல்நோக்குச் சாய்வு கொண்டது; வரைபடத்தில் *x* இன் மதிப்பு அதிகரிக்க அதிகரிக்க, அதற்குரிய *y* மதிப்பு வேகமாக அதிகரிக்கிறது. வரைபடம் எப்பொழுதும் *x*-அச்சுக்கு மேற்புறமாகவும் *x* இன் எதிர் மதிப்புகளுக்கு *x*-அச்சை ஒட்டினாற்போலும் அமைகிறது. எனவே *x*-அச்சு இந்த வரைபடத்திற்கு கிடைமட்ட அணுகுகோடாகும். வரைபடத்தின் மேலமையும் ஒவ்வொரு புள்ளியிலும் வளைவரையின் சாய்வு அப்புள்ளியின் *y* ஆயதொலைவுக்குச் சமம். படிக்குறிச் சார்பின் நேர்மாறுச் சார்பு இயல் மடக்கை ln(*x*) ஆகும். இதனால் சில கணித புத்தகங்கள் படிக்குறிச் சார்பை எதிர்மடக்கை என்றும் குறிப்பிடப்படுகின்றன.  
சில சமயங்களில் படிக்குறிச் சார்பு என்பது பொதுவாக *cb*<sup>*x*</sup> ( *b* ஒரு மெய்யெண்) என்ற வடிவச் சார்புகளுக்குப் பயன்படுத்தப்படுகிறது.  
மாறி *x* மெய்யெண்ணாகவோ, சிக்கலெண்ணாகவோ அல்லது வேறெந்தவொரு கணிதப் பொருளாகவும் இருக்கலாம்.
# படிக்குறிச் சார்பு

## வரையறை

படிக்குறிச் சார்பு e<sup>*x*</sup>, பல சமான வழிகளில் வரையறுக்கப்படுகிறது.  
- அடுக்குத் தொடராக வரையறுத்தல்:.  
:<math>e^x = \sum_{n = 0}^{\infty} {x^n \over n!} = 1 + x + {x^2 \over 2!} + {x^3 \over 3!} + {x^4 \over 4!} + \cdots</math>  
டெயிலரின் தொடராக விரிக்கும் போதும் இதே விளைவு கிடைக்கும்.
- <math>x = \int_1^y {dt \over t}</math> என்ற தொகையீட்டுச் சமன்பாட்டின் தீர்வு *y* ஆக வரையறுக்கப்படுகிறது.
- <math>e^x = \lim_{n \rightarrow \infty} \(1 + \frac{x}{n}\)^n</math> என, முடிவிலி எல்லை மதிப்பாக வரையறுக்கப்படுகிறது.
# படிக்குறிச் சார்பு

## கண்ணோட்டம்

ஒரு கணியம் அதன் தற்போதைய மதிப்பின் விகிதத்தில் வளரும் (சிதையும்) போதும் படிக்குறிச் சார்பு உருவாகிறது. தொடர்ச்சியான கூட்டு வட்டி கணக்கிடுவது இதற்கு ஒரு எடுத்துக்காட்டாகும்  
தற்போது *e* என்றறியப்படும் <math>\lim_{n \to \infty} \(1 + \frac{1}{n}\)^n</math> என்ற எண், 1683 ஆம் ஆண்டு கணிதவியலாளர் ஜேக்கப் பெர்னோலியால் கண்டறியப்பட இதுவே காரணமாக இருந்தது. பின்னர் 1697 இல் ஜோகன் பெர்னோலி, படிக்குறிச் சார்பின் நுண்கணிதம் குறித்து ஆய்வு செய்தார்  
படிக்குறிச் சார்பின் பிற வரையறைகள் தொடர்களையும் வகையீட்டுச் சமன்பாடுகளையும் கொண்டுள்ளன.  
எல்லாவகை வரையறைகளிலும் படிக்குறிச் சார்பானது
:<math>\exp(x + y) = \exp(x) \cdot \exp(y)</math>  
என்ற அடுக்கேற்றத்தின் அடிப்படை விதியை நிறைவு செய்வதைக் காணலாம். இதனாலேயே இச்சார்பு *e*<sup>*x*</sup> என எழுதப்படுகிறது.
# படிக்குறிச் சார்பு

## வகைக்கெழுக்களும் வகையீட்டுச் சமன்பாடுகளும்

படிக்குறிச் சார்பு அதன் வகைக்கெழுவின் பண்புகளால் முக்கியமானதொரு சார்பாக உள்ளது. இச் சார்பின் வகைக்கெழு:  
: <math>{\operatorname{d} \over \operatorname{d}x} e^x = e^x</math>  
அதாவது *e*<sup>*x*</sup> இன் வகைக்கெழு *e*<sup>*x*</sup> ஆகும். இதிலிருந்து பின்வரும் கூற்றுகளைக் காணலாம்:
- சார்பின் வளைவரையின் மேலுள்ள எந்தவொரு புள்ளியிடத்தும் சார்பின் சாய்வு, அப்புள்ளியில் சார்பின் மதிப்பிற்குச் சமம்.
- *x* இல் சார்பின் மாறுவீதம் அதே *x* இல் சார்பின் மதிப்பிற்குச் சமம்.
- *y* &prime; = *y* என்ற வகையீட்டுச் சமன்பாட்டின் தீர்வாக *e*<sup>*x*</sup> அமையும்.  
ஒரு மாறி *x* இன் வளரும் (சிதையும்) வீதம் அதன் மதிப்பின் விகிதத்தில் அமையுமானால், அதனை நேரத்தில் (*t*) அமைந்த படிக்குறிச் சார்பின் ஒரு மாறிலி மடங்காக, அதாவது *ce*<sup>*kt*</sup> என எழுதலாம். இதில் *k* , *c* மெய்யெண் மாறிலிகள். அதாவது, *f*(*x*)&nbsp;=&nbsp;*ce*<sup>*kx*</sup> (*c* ஒரு மாறிலி) என இருந்தால், இருந்தால் மட்டுமே, சார்பு *f*:&nbsp;**R**→**R**, *f*&prime;&nbsp;=&nbsp;*kf* (*k* ஒரு மாறிலி) என்பதை நிறைவு செய்யும்.  
மேலும் வகையிடலின் சங்கிலி விதிப்படி வகையிடக்கூடிய எந்தவொரு சார்பு *f*(*x*) க்கும் கீழ்வரும் கூற்று உண்மையாகும்:  
: <math>{\operatorname{d} \over \operatorname{d}x} e^{f(x)} = f'(x)e^{f(x)}</math>
# படிக்குறிச் சார்பு

## *e*<sup>*x*</sup> இல்- தொடரும் பின்னங்கள்

ஆயிலரின் முற்றொருமை மூலம் *e*<sup>*x*</sup> இற்கான தொடரும் பின்னத்தைக் காணமுடியும்:  
:<math>
e^x = 1 + \cfrac{x}{1 - \cfrac{x}{x + 2 - \cfrac{2x}{x + 3 - \cfrac{3x}{x + 4 - \cfrac{4x}{x + 5 - \cfrac{5x}{x + 6 - \ddots}}}}}}
</math>  
பின்வரும் *e*<sup>*x*</sup> இற்கான பொதுமைப்படுத்தப்பட்ட தொடரும் பின்னம் வேகமாக ஒருங்குகிறது:  
:<math>
e^z = 1 + \cfrac{2z}{2 - z + \cfrac{z^2}{6 + \cfrac{z^2}{10 + \cfrac{z^2}{14 + \cfrac{z^2}{18 + \cfrac{z^2}{22 + \cfrac{z^2}{26 + \ddots}}}}}}}
</math>  
இதில் *z* = எனப் பிரதியிட:  
:<math>
e^\frac{x}{y} = 1 + \cfrac{2x}{2y - x + \cfrac{x^2} {6y + \cfrac{x^2} {10y + \cfrac{x^2} {14y + \cfrac{x^2} {18y + \cfrac{x^2} {22y + \cfrac{x^2} {26y + \ddots}}}}}}}
</math>  
*z* = 2 எனும் சிறப்புவகை:  
:<math>
e^2 = 1 + \cfrac{4}{0 + \cfrac{2^2}{6 + \cfrac{2^2}{10 + \cfrac{2^2}{14 + \ddots\,}}}} = 7 + \cfrac{2}{5 + \cfrac{1}{7 + \cfrac{1}{9 + \cfrac{1}{11 + \ddots\,}}}}
</math>  
*z* > 2 எனில் இது மெதுவாக ஒருங்குகிறது. எடுத்துக்காட்டாக:  
:<math>
e^3 = 1 + \cfrac{6}{-1 + \cfrac{3^2}{6 + \cfrac{3^2}{10 + \cfrac{3^2}{14 + \ddots\,}}}} = 13 + \cfrac{54}{7 + \cfrac{9}{14 + \cfrac{9}{18 + \cfrac{9}{22 + \ddots\,}}}}
</math>
# படிக்குறிச் சார்பு

## சிக்கலெண் தளத்தில்

என்பதைக் காட்டுகிறது.]]  
மெய்யெண்களில் வரையறுக்கப்பட்டது போல படிக்குறிச் சார்பைச் சிக்கலெண் தளத்திலும் சமானமான பல வடிவங்ககளில் வரையறுக்கலாம். சிக்கலெண் படிக்குறிச் சார்பு காலமுறைச் சார்பாகும். இதன் காலமுறை அளவு <math>2 \pi i.</math>  
- அடுக்குத் தொடர் மூலமான வரையறையில் மெய்யெண் மாறிக்குப் பதில் சிக்கலெண் மாறியைப் பிரதியிட, படிக்குறிச் சார்பு:
: <math>e^z = \sum_{n = 0}^\infty\frac{z^n}{n!} </math>  
சிக்கலெண் <math> z=a + bi</math> எனில்  
: <math>e^{a + bi} = e^a (\cos b + i \sin b)</math>  
இதில் *a* , *b* இரண்டும் மெய்யெண்கள் இந்த வாய்ப்பாடு படிக்குறிச் சார்பினை முக்கோணவியல் சார்புகளுடனும் அதிபரவளையச் சார்புகளுடனும் இணைக்கிறது.  
*பண்புகள்*:
அனைத்து சிக்கலெண்கள் *z* , *w* இற்கும்:
- <math>e^{z + w} = e^z e^w\,</math>
- <math>e^0 = 1\,</math>
- <math>e^z \ne 0</math>
- <math>{\operatorname{d} \over \operatorname{d}z} e^z = e^z</math>
- <math>\,(e^z)^n = e^{nz}, n \in \mathbb{Z}</math>  
இயல் மடக்கையை சிக்கலெண்களுக்கு நீட்டிக்கக் கிடைப்பது log&nbsp;*z* எனும் சிக்கலெண் மடக்கை. இது ஒரு பன்மதிப்புச் சார்பு.  
சிக்கலெண் தளத்திலுள்ள எந்தவொரு கோட்டிற்கும் படிக்குறிச் சார்பின் சார்பலன் சிக்கலெண் தளத்திலமையும் மடக்கைச் சுருளாக இருக்கும். இச்சுருளின் மையம் ஆதிப்புள்ளி. இதன் இரு சிறப்பு வகைகள்: கோடு மெய் அச்சுக்கு இணையாக இருந்தால் அதன் எதிருரு தன்மீது முடிவடையா சுருளாகவும், கோடு கற்பனை அச்சுக்கு இணையாக இருந்தால் அதன் எதிருருவான சுருள் வட்டமாகவும் இருக்கும்.
# சிறந்த நகைச்சுவையாளருக்கான நந்தி விருது

சிறந்த ஆண் நகைச்சுவையாளருக்கான நந்தி விருது, 1985 ஆம் ஆண்டு முதல் வழங்கப்படுகிறது.  
| திரைப்படம் |  |  |
| --- | --- | --- |
| 2011 | எம். எஸ். நாராயணா | தூகுடு |
| 2010 | தர்மவரப்பு சுப்பிரமணியம் | ஆலஸ்யம் அமிர்தம் |
| 2009 | வென்னெல கிஷோர் | இங்கோசாரி |
| 2008 | பிரம்மானந்தம் | ரெடி |
| 2007 | உத்தேஜ் | சந்தமாமா |
| 2006 | வேணு மாதவ் | லட்சுமி |
| 2005 | சுனில் | ஆந்திருடு |
| 2004 | தர்மவரப்பு சுப்பிரமணியம் | யஞ்ஞம் |
| 2003 | எம். எஸ். நாராயணா | சிவமணி |
| 2002 | சுமன் செட்டி | ஜெயம் |
| 2001 | சுனில் | நுவ்வு நேனு |
| 2000 | எம். எஸ். நாராயணா | சர்துகுபோதாம் ரண்டி |
| 1999 | எம். எஸ். நாராயணா | ராம சக்கனோடு |
| 1998 | சுதாகர் | சினேகிதுடு |
| 1997 | எம். எஸ். நாராயணா | மா நான்னகி பெள்ளி |
| 1996 | பிரம்மானந்தம் | வினோதம் |
| 1995 |  |  |
| 1994 | - | - |
| 1993 | பிரம்மானந்தம் | மணி |
| 1992 | - | - |
| 1991 | பாபு மோகன் | மாமகாரு |
| 1990 | சுத்தி வேலு | மாஸ்டாரி காபுரம் |
| 1989 | சுத்தி வேலு | கீதாஞ்சலி |
| 1988 | - | - |
| 1987 | சந்திரமோகன் | சந்தமாம ராவே |
| 1986 | ராள்ளபல்லி | பட்னம் பில்ல பல்லெடூரி சின்னோடு |
| 1985 | சுத்தி வேலு | தேவாலயம் |
# கீதாஞ்சலி (பக்கவழி நெறிப்படுத்துதல்)

***கீதாஞ்சலி***(Gitanjali) வங்காள மொழியில் இந்தியக் கவிஞர் இரவீந்திரநாத் தாகூர் எழுதிய கவிதைத் தொகுப்பு.  
இதனையும் குறிப்பிடலாம்:
- கீதாஞ்சலி குழுமம் - உலகின் மிகப்பெரிய பிராண்டட் நகைகள் விற்பனையாளர்
# கீதாஞ்சலி (பக்கவழி நெறிப்படுத்துதல்)

## திரைப்படங்கள்

கீதாஞ்சலி என்ற பெயரில் உள்ள திரைப்படங்கள்:
- கீதாஞ்சலி (1948 திரைப்படம்), 1948 ஆம் ஆண்டு வெளியான தெலுங்கு திரைப்படம்.
- கீதாஞ்சலி (1985 திரைப்படம்), இயக்குநர் கே. ரங்கராஜன் இயக்கிய தமிழ்த் திரைப்படம்.
- கீதாஞ்சலி (1989 திரைப்படம்), 1989 ஆம் ஆண்டில் வெளியான தெலுங்கு திரைப்படம்.
# அனைத்துக்குமான சுருக்கமான வரலாறு (நூல்)

பில் பிரைசன் எழுதிய "A Short History of Nearly Everything" இன் மொழிபெயர்ப்பு **அனைத்துக்குமான சுருக்கமான வரலாறு**. இதைத் தமிழில் மொழிபெயர்த்தவர் ப்ரவாஹன். இந் நூலை தன்னிடம் வந்த நூலக தகவல்களை வைத்து பில் பிரைசன் எழுவில்லை. இந்நூலில் ஆரம்பகால ஆதி மனிதர்கள் குறித்து எழுதிய இரண்டு அத்தியாயங்களுக்காக அவர் 19000 கி.மீ. பயணம் செய்து 17 அகழ்வாராய்ச்சிப் பகுதிகளுக்கு நேரில் சென்று, பதிவு செய்கிறார். டார்வின் குறித்து எழுதிட காலோப்பாகஸ் தீவில் அவரைப் போலவே 178 நாட்கள் பயணிக்கிறார். நியூட்டனைப் பற்றி எழுத கேம்பிரிட்ஜ் சென்று விவான்ஸ் எனும் வாழும் அறிஞரை பார்க்க ஆஸ்திரேலியா போய், கடல் உயிரி ஆராய்ச்சிக்காக மத்திய பசிபிக், முதல் நில அதிர்வுக்கு ஜப்பான் எரிமலைகளை உணர சிசிலியின் எட்னா புகைமலை என பதினெட்டு நாடுகள், 176 அருங்காட்சியகங்கள், ஜாவாவில் கிடைத்த ஆதி மனித எலும்புக்கூடு கென்யா (ஆப்பிரிக்கா), கண்ட துர்கானா ஏரியின் 1.7 மில்லியன் ஆண்டு பழைய பெண் என அவற்றை ஆய்வு செய்தோர் உட்பட ஒரு 2000 வாழும் விஞ்ஞானிகளை நேரில் சந்தித்து தான் திரட்டியதைத் தன் பார்வையில் மெருகூட்டி யதார்த்த நடையில் விவரிக்கிரார். 2003ல் வெளிவந்த ஒரே வருடத்தில் ஒரு மில்லியன் விற்று சாதனை படைத்தது இதன் ஆங்கிலப் பிரதி. இந்திய மொழிகளில் இது தமிழில்தான் முதலில் மொழியாக்கம் அடைந்துள்ளது.
# உலக சதுரங்கப் போட்டி 2013

| தரம் | ஆட்டக்காரர் | தரவரிசை
<small>மார்ச் 2013 </small> | 1 | 2 | 3 | 4 | 5 | 6 | 7 | 8 | புள்ளிகள் | Tiebreaks |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **<span>2012 உலக வாகையாளர்</span>** | **<span>எதிர்த்து விளையாடியவர்</span>** |  |  |  |  |  |  |  |  |  |  |  |  |  |  |  |  |  |  |
| **3½** | **6½** |  |  |  |  |  |  |  |  |  |  |  |  |  |  |  |  |  |  |
| பிறப்பு 11 டிசம்பர் 1969
அகவை: | பிறப்பு 30 நவம்பர் 1990
அகவை: |  |  |  |  |  |  |  |  |  |  |  |  |  |  |  |  |  |  |
| 2012 உலக சதுரங்கப் போட்டியில் வெற்றியாளர் | 2012 உலக சதுரங்கப் போட்டியில் இறுதிப் போட்டியாளராகத் தெரிவு |  |  |  |  |  |  |  |  |  |  |  |  |  |  |  |  |  |  |
| தரவரிசை: 2775 (உலக எண். 8) | + 2013 உலக சதுரங்கப் போட்டிக்கான இறுதிப் போட்டியாளர்களின் இறுதிச் சுற்று வரிசை |  |  |  |  |  |  |  |  |  |  |  |  |  |  |  |  |  |  |
| - | 1 | 2872 | ½ | ½ | 0 | 1 | ½ | ½ | 1 | 1 | 1 | ½ | 0 | ½ | ½ | 1 | 8.5 | 1 | 5 |
| 2 | 2810 | ½ | ½ | 1 | ½ | ½ | 1 | ½ | ½ | ½ | 1 | ½ | 0 | 1 | ½ | 8.5 | 1 | 4 |  |
| 3 | 2747 | 0 | 1 | ½ | 0 | 1 | ½ | ½ | ½ | ½ | ½ | 1 | ½ | 1 | ½ | 8 | 1.5 |  |  |
| 4 | 2809 | ½ | ½ | 0 | ½ | ½ | 0 | 1 | 0 | ½ | ½ | 1 | 1 | 1 | 1 | 8 | 0.5 |  |  |
| 5 | 2740 | 0 | 0 | ½ | ½ | ½ | ½ | 1 | 0 | ½ | ½ | ½ | ½ | ½ | 1 | 6.5 | 1 | 2 |  |
| 6 | 2764 | ½ | 0 | 0 | ½ | ½ | ½ | ½ | ½ | ½ | ½ | 1 | ½ | ½ | ½ | 6.5 | 1 | 1 |  |
| 7 | 2757 | ½ | 1 | 1 | ½ | ½ | 0 | 0 | 0 | ½ | ½ | ½ | 0 | 1 | 0 | 6 |  |  |  |
| 8 | 2793 | 0 | ½ | ½ | 0 | ½ | 0 | 0 | 0 | 0 | ½ | ½ | ½ | 1 | 0 | 4 | } |  |  |
# உலக சதுரங்கப் போட்டி 2013

## இறுதிச் சுற்று

### முன்னாள் நேருக்கு நேர் மோதல்கள்

2013 இறுதிச் சுற்றுக்கு முன்னர் 2005 முதல் 18 சூன் 2013 வரை, ஆனந்த், கார்ல்சன் இருவரும் 29 (மரபார்ந்த) ஆட்டங்களில் நேருக்கு நேர் மோதிக் கொண்டனர். இவற்றில் ஆனந்த் ஆறு ஆட்டங்களிலும், கார்ல்சன் 3 ஆட்டங்களிலும் வெற்றி பெற்றனர். 20 ஆட்டங்கள் வெற்றி தோல்வியின்று முடிந்தன.  
| ஆனந்த் வெற்றிகள் | சமன் | கார்ல்சன் வெற்றிகள் | மொத்தம் |
| --- | --- | --- | --- |
# உலக சதுரங்கப் போட்டி 2013

## இறுதிச் சுற்று

### ஆட்டமும் நிகழ்ச்சி நிரலும்

ஆனந்த், கார்ல்சன் இருவருக்கும் இடையேயான ஆட்டங்கள் சென்னை ரீஜன்சி விடுதியில், 2013 நவம்பர் 9 முதல் 28 வரை இடம்பெற்றன. 12 மரபார்ந்த ஆட்டங்களும் மாலை 3 மணிக்கு உள்ளூர் நேரம் (09:30 ஒசநே) ஆரம்பமாயின. 2, 4, 6, 8, 10 மற்றும் 11 ஆம் ஆட்டங்களின் பின்னர் ஓய்வு நாட்கள் தரப்பட்டன. 6.5 புள்ளிகள் முதலாவதாகப் பெறும் போட்டியாளர் வெற்றி பெற்றதாக அறிவிக்கப்படுவார். நவம்பர் 26 இல் நடைபெறும் 12வது ஆட்டத்தில் இருவரும் சமமான புள்ளிகளைப் பெற்றிருந்தால், 28 ஆம் நாள் கூடுதல் ஆட்டம் (tie-break) நடைபெறும்.  
முதல் 40 நகர்வுகளுக்கு ஒருவர் 120 நிமிடங்கள் வரை எடுத்துக் கொள்ளலாம், தொடர்ந்து 41-60 வரையான நகர்வுகளுக்கு ஒருவர் 60 நிமிடங்கள் வரியும், ஆட்டத்தை முடிப்பதற்கு ஒருவர் மேலும் 15 நிமிடங்கள் வரை (ஒரு நகர்வுக்கு 30 செக்கன்கள்) எடுத்துக் கொள்ளலாம்.  
:{|
|+உலக சதுரங்கப் போட்டி 2013
|-
! !! தரம் !! ஆட்டம் 1
<small>9 நவ.</small> !! ஆட்டம் 2
<small>10 நவ.</small> !! ஆட்டம் 3
<small>12 நவ.</small> !! ஆட்டம் 4
<small>13 நவ.</small> !! ஆட்டம் 5
<small>15 நவ.</small> !! ஆட்டம் 6
<small>16 நவ.</small> !! ஆட்டம் 7
<small>18 நவ.</small> !! ஆட்டம் 8
<small>19 நவ.</small> !! ஆட்டம் 9
<small>21 நவ.</small> !! ஆட்டம் 10
<small>22 நவ.</small> !! ஆட்டம் 11
<small>24 நவ.</small> !! ஆட்டம் 12
<small>26 நவ.</small> !! புள்ளிகள்
|-
| align= | || 2775
| | ½ || ½
| | ½ || ½
| | 0 || 0
| ½ || | ½
| 0 || | ½
| . || | .
| **3½**
|-
| align= | || 2870
| ½ || | ½
| ½ || | ½
| 1 || | 1
| | ½ || ½
| | 1 || ½
| | . || .
| **6½**
|}
# உலக சதுரங்கப் போட்டி 2013

## இறுதிச் சுற்று

### இறுதிச் சுற்று ஆட்டங்கள்

#### ஆட்டம் 1, கார்ல்சன் - ஆனந்த், ½–½

முதலாவது ஆட்டம் 2013 நவம்பர் 9 இல் நடைபெற்றது. கார்ல்சன் வெள்ளைக் காய்களுடன் ஆடத் தொடங்கினார். கார்ல்சன் ஒரு இக்கட்டான நிலையில் மாட்டிக் கொள்வதைத் தவிர்க்க காய் நிலையை ஒரே இடத்தில் வருமாறு மூன்று முறை நகர்த்த ஆனந்துக்கு வாய்ப்பளித்தார். இந்த வாய்ப்பை ஆனந்த் பயன்படுத்தியதை அடுத்து, முதல் ஆட்டம் வெற்றி தோல்வியின்றி முடிந்ததாக அறிவிக்கப்பட்டது.  
நியோ-குரூன்ஃபெல்டு பாதுகாப்பு:
:**1.Nf3 d5 2.g3 g6 3.Bg2 Bg7 4.d4 c6 5.0-0 Nf6 6.b3 0-0 7.Bb2 Bf5 8.c4 Nbd7 9.Nc3 dxc4 10.bxc4 Nb6 11.c5 Nc4 12.Bc1 Nd5 13.Qb3 Na5 14.Qa3 Nc4 15.Qb3 Na5 16.Qa3 Nc4 ½–½**
# உலக சதுரங்கப் போட்டி 2013

## இறுதிச் சுற்று

### இறுதிச் சுற்று ஆட்டங்கள்

#### ஆட்டம் 2, ஆனந்த்-கார்ல்சன், ½–½

இரண்டாவது ஆட்டம் 2013 நவம்பர் 10 இல் நடைபெற்றது. ஆனந்த் வெள்ளைக் காய்களுடன் e4 என்ற நகர்வுடன் ஆட்டத்தைத் தொடக்கினார். ஆனந்த் தனது 14வது நகர்வில் கோட்டை கட்டினார். தொடர்ந்து நடுப்பகுதியில் குதிரைகள் மாற்றீடு செய்யப்பட்டன. கார்ல்சன் தனது அரசியை d5 நோக்கி முன்னேற்றினார். இதன் மூலம் அரசிகள் மாற்றீடு செய்யத்தக்க நிலைக்கு வந்தன. ஆச்சரியத்தக்க வகையில், 18.Qg4 இற்கு அரசியைக் கொண்டு செல்லாமல் மாற்றீட்டை ஆனந்த் ஏற்றார். இதன் மூலம் ஆட்டம் சமனாகியது.  
கார்லோ-கான் காப்பு (B19)
:**1. e4 c6 2. d4 d5 3. Nc3 dxe4 4. Nxe4 Bf5 5. Ng3 Bg6 6. h4 h6 7. Nf3 e6 8. Ne5 Bh7 9. Bd3 Bxd3 10. Qxd3 Nd7 11. f4 Bb4+ 12. c3 Be7 13. Bd2 Ngf6 14. 0-0-0 0-0 15. Ne4 Nxe4 16. Qxe4 Nxe5 17. fxe5 Qd5 18. Qxd5 cxd5 19. h5 b5 20. Rh3 a5 21. Rf1 Rac8 22. Rg3 Kh7 23. Rgf3 Kg8 24. Rg3 Kh7 25. Rgf3 Kg8 ½–½**
# உலக சதுரங்கப் போட்டி 2013

## இறுதிச் சுற்று

### இறுதிச் சுற்று ஆட்டங்கள்

#### ஆட்டம் 3, கார்ல்சன்-ஆனந்த், ½–½

மூன்றாம் ஆட்டம் நவம்பர் 13 ஆம் நாள் நடைபெற்றது. 4 மணி நேரம் நீடித்த இந்த ஆட்டம் வெற்றி தோல்வியின்றி முடிவடைந்தது.  
ரேட்டி ஆரம்ப ஆட்டம் (*Réti Opening*, A07)
:**1. Nf3 d5 2. g3 g6 3. c4 dxc4 4. Qa4+ Nc6 5. Bg2 Bg7 6. Nc3 e5 7. Qxc4 Nge7 8. 0-0 0-0 9. d3 h6 10. Bd2 Nd4 11. Nxd4 exd4 12. Ne4 c6 13. Bb4 Be6 14. Qc1 Bd5 15. a4 b6 16. Bxe7 Qxe7 17. a5 Rab8 18. Re1 Rfc8 19. axb6 axb6 20. Qf4 Rd8 21. h4 Kh7 22. Nd2 Be5 23. Qg4 h5 24. Qh3 Be6 25. Qh1 c5 26. Ne4 Kg7 27. Ng5 b5 28. e3 dxe3 29. Rxe3 Bd4 30. Re2 c4 31. Nxe6+ fxe6 32. Be4 cxd3 33. Rd2 Qb4 34. Rad1 Bxb2 35. Qf3 Bf6 36. Rxd3 Rxd3 37. Rxd3 Rd8 38. Rxd8 Bxd8 39. Bd3 Qd4 40. Bxb5 Qf6 41. Qb7+ Be7 42. Kg2 g5 43. hxg5 Qxg5 44. Bc4 h4 45. Qc7 hxg3 46. Qxg3 e5 47. Kf3 Qxg3+ 48. fxg3 Bc5 49. Ke4 Bd4 50. Kf5 Bf2 51. Kxe5 Bxg3+ ½–½**
# உலக சதுரங்கப் போட்டி 2013

## இறுதிச் சுற்று

### இறுதிச் சுற்று ஆட்டங்கள்

#### ஆட்டம் 4, ஆனந்த்-கார்ல்சன், ½–½

நான்காம் நாள் ஆட்டம் நவம்பர் 14 ஆம் நாடள் நடைபெற்றது. ஆனந்த் வெள்ளைக் காய்களுடன் ஆட ஆரம்பித்தார். கார்ல்சன் பெர்லின் தற்காப்பு வகையில் விளையாடினார். 18வது நகர்வில் கார்ல்சன் ஒரு காலாளை எடுத்துக் கொண்டு ஆட்டம் முழுவது ஒரு காலாளை மேலதிகமாக வைத்திருந்தார். ஆனாலும், ஆனந்த் சமமான நிலைக்கு ஆட்டத்தைக் கொன்டு வர முடிந்தது.  
உருய் உலோப்பசு, 3...Nf6 பெர்லின் தற்காப்பு (C67)
:**1. e4 e5 2. Nf3 Nc6 3. Bb5 Nf6 4. 0-0 Nxe4 5. d4 Nd6 6. Bxc6 dxc6 7. dxe5 Nf5 8. Qxd8+ Kxd8 9. h3 Bd7 10. Rd1 Be7 11. Nc3 Kc8 12. Bg5 h6 13. Bxe7 Nxe7 14. Rd2 c5 15. Rad1 Be6 16. Ne1 Ng6 17. Nd3 b6 18. Ne2 Bxa2 19. b3 c4 20. Ndc1 cxb3 21. cxb3 Bb1 22. f4 Kb7 23. Nc3 Bf5 24. g4 Bc8 25. Nd3 h5 26. f5 Ne7 27. Nb5 hxg4 28. hxg4 Rh4 29. Nf2 Nc6 30. Rc2 a5 31. Rc4 g6 32. Rdc1 Bd7 33. e6 fxe6 34. fxe6 Be8 35. Ne4 Rxg4+ 36. Kf2 Rf4+ 37. Ke3 Rf8 38. Nd4 Nxd4 39. Rxc7+ Ka6 40. Kxd4 Rd8+ 41. Kc3 Rf3+ 42. Kb2 Re3 43. Rc8 Rdd3 44. Ra8+ Kb7 45. Rxe8 Rxe4 46. e7 Rg3 47. Rc3 Re2+ 48. Rc2 Ree3 49. Ka2 g5 50. Rd2 Re5 51. Rd7+ Kc6 52. Red8 Rge3 53. Rd6+ Kb7 54. R8d7+ Ka6 55. Rd5 Re2+ 56. Ka3 Re6 57. Rd8 g4 58. Rg5 Rxe7 59. Ra8+ Kb7 60. Rag8 a4 61. Rxg4 axb3 62. R8g7 Ka6 63. Rxe7 Rxe7 64. Kxb3 ½–½**
# உலக சதுரங்கப் போட்டி 2013

## இறுதிச் சுற்று

### இறுதிச் சுற்று ஆட்டங்கள்

#### ஆட்டம் 5, கார்ல்சன்-ஆனந்த், 1–0

இந்த வெற்றியுடன் கார்ல்சன் 3–2 என்ற வித்தியாசத்தில் முன்னணியில் உள்ளார். ஆனந்தின் 45...Rc1+ என்ற நகர்வு தோல்வியை நிர்ணயித்த தவறாகக் கருதப்படுகிறது., இந்த நகர்வின் பின்னர் வெள்ளைக் காய்கள், அமைச்சர்களை மாற்றீடு செய்து a3-காலாளைத் தக்க வைத்துக்கொண்டது.
:**1. c4 e6 2. d4 d5 3. Nc3 c6 4. e4 dxe4 5. Nxe4 Bb4+ 6. Nc3 c5 7. a3 Ba5 8. Nf3 Nf6 9. Be3 Nc6 10. Qd3 cxd4 11. Nxd4 Ng4 12. 0-0-0 Nxe3 13. fxe3 Bc7 14. Nxc6 bxc6 15. Qxd8+ Bxd8 16. Be2 Ke7 17. Bf3 Bd7 18. Ne4 Bb6 19. c5 f5 20. cxb6 fxe4 21. b7 Rab8 22. Bxe4 Rxb7 23. Rhf1 Rb5 24. Rf4 g5 25. Rf3 h5 26. Rdf1 Be8 27. Bc2 Rc5 28. Rf6 h4 29. e4 a5 30. Kd2 Rb5 31. b3 Bh5 32. Kc3 Rc5+ 33. Kb2 Rd8 34. R1f2 Rd4 35. Rh6 Bd1 36. Bb1 Rb5 37. Kc3 c5 38. Rb2 e5 39. Rg6 a4 40. Rxg5 Rxb3+ 41. Rxb3 Bxb3 42. Rxe5+ Kd6 43. Rh5 Rd1 44. e5+ Kd5 45. Bh7 Rc1+ 46. Kb2 Rg1 47. Bg8+ Kc6 48. Rh6+ Kd7 49. Bxb3 axb3 50. Kxb3 Rxg2 51. Rxh4 Ke6 52. a4 Kxe5 53. a5 Kd6 54. Rh7 Kd5 55. a6 c4+ 56. Kc3 Ra2 57. a7 Kc5 58. h4 1–0**